
VELIČINA I BIJEDA REFORMIRANE LITURGIJE 
ranoj 


Zgrada javnog crkvenog bogoslužja izgrađuje se već od samog po- 
četka kršćanstva, ali se već od početka bez prestanka i ruši. Neprekidno 
se poljepšava, ali u isti mah i nagrđuje. Nešto od onoga što se uvodi u 
liturgiju ima dugotrajnu vrijednost, a nešto je takovo da već neposredno 
iza uvođenja treba pomišljati na odstranjivanje. 

Poslije nego što je papa sv. Pijo X u motupropriju »Abhinc duos 
annos« od 23. X 1913. opisao kako je Crkva kroz vjekove uređivala zgra- 
du liturgije te kako se je tokom stoljeća rušila i kako se je u toj zgradi 
nagomilalo mnogo toga što tu ne spada, postavio je osnovno načelo 
liturgijske reforme kojoj je on bio incijator: »Liturgija mora opet zasjati 
u punom sjaju svoje uzvišenosti i ljepote!« (Documenta pontificia ad 
instaurationem liturgicam spectantia, Romae 1953, str. 51). 

Liturgijska reforma započeta od sv. Pija X nastavljena je pod vod. 
stvom njegovih nasljednika i sretno dovršena odredbama II vatikan- 
skog sabora, koje su uglavnom već provedene u djelo. Nema nikakve 
sumnje da u cijeloj povijesti Crkve nije na području liturgije bilo tako 
cjelovitog i tako uspješnog zahvata kao što je izdanje liturgijskih knjiga 
po smjernicama II vatikanskog sabora. 

Zanimljivo je pogledati na neke nesavršenosti ovog grandioznog 
djela, i to posebno na one koje su uzrok vrlo bijednom izgledu liturgije 
u praksi. No ipak treba imati pred očima da tek sitni dio nesklada u 
liturgiji proizlazi iz nesavršenosti liturgijskog zakonodavstva, a glavni je 
uzrok nesklada pomanjkanje religioznog zanosa kod klera i vjernika, 


I najsavršenije nije dovoljno savršeno 


Radi Božje neizmjernosti s jedne strane i ljudske ograničenosti s 
druge strane ljudi uopće nisu u stanju da iskažu Bogu dostojno štova- 
nje. Poslije nego što je uložio sve moguće napore da napravi što je mo- 
guće veličanstveniji hram, uskliknuo je Salamon: »Nebesa nad nebesima 
ne mogu ga obuhvatiti, a kamo li ovaj dom što sam ga sagradio!« 
(1 Kr 8, 27). Kad su se poslije Izraelci ponosili Salamonovim hramom 
kao s nečim savršenim, upozorio ih je prorok Izaija: »Ovako govori Gos. 
podin: Nebo je meni prijestolje a zemlja podnožje nogama mojim! Kak. 
vu ćete mi kuću sagraditi i koje je mjesto dosiojno moga prebivališta?« 
(Iz 66, 1). 

Koliko je. poznato iz povijesnih vrela gotovo nigdje se kroz cijelu 
povijest kršćanstva nije bogoslužje tako skladno obavljalo kao na dvoru 
francuskog kralja sv. Ljudevita IX. Na Devetom času u franjevačkom 

Časoslovu (on je bio franjevački trećoredac!) na njegov biagdan čitaju 
se o njemu riječi napisane o Davidu: »Pred žrtvenik je postavio glazbala, 
da zvucima njihovim uzveliča pjesmu. Povećao je sjaj blagdana i savr- 
šeno uredio slavlje svetkovina. Tako se je častilo sveto ime Gospodnje 
i svetište je odzvanjalo od rane zore!« (Sir 47, 9.—10). 

Sve što god su ljudi kroz vjekove na području bogoštovlja učinili 
samo je sitan pijesak. Tako i ova vrlo dobro promišljena i vrlo skladno 
provedena suvremena liturgijska reforma niti jest niti može biti savr- 
šena. 

Ipak su u ovoj reformi mnoge pojedinosti vidno doprinijele napret- 
ku kršćanske pobožnosti, dok su neke druge bile povod neskladu ili pače 
negodovanju prema obnovljenoj liturgiji uopće. 


Pojednostavljenje obreda 


Među temeljnim odredbama koje je donio II vatikanski sabor u 
| pogledu liturgijske reforme nalazi se i odredba da se »obređi moraju 
. odlikovati plemenitom jednostavnošću« (Konstitucija o sv. Liturgiji, 
br. 34). 


Doista su prelazile svaku mjeru predkoncilske odredbe o mnogo- 


brojnim poklonima, znakovima križa, poljupcima oltara i pojedinih 
liturgijskih predmeta za vrijeme Mise. Novo je zakonodavstvo to svelo 
na minimum: gdje nema Svetotajstva na oltaru svi koncelebranti pok. 
leknu samo prije Pričesti a glavni celebrant još i iza jednog i dugog po- 
svećenja, veliki je znak križa ostao na početku i na kraju Mise a mali 
kod Evanđelja, oltar se ljubi samo na početku i na kraju Mise a knjiga 
Evanđelja poslije čitanja. 

Možda je ovo što određuju opći zakoni o pojednostavljenju obreda 
i suviše malo, osim ako te zakone shvatimo da se mora učiniti barem 
to, a da u pojedinim slučajevima navedeni izrazi pobožnosti nisu zabra- 
njeni, premda nisu naređeni. Bez sumnje je bilo previše ako je za vri 
jeme pontifikalne Mise trebalo biskupu poljubiti ruku oko stotinjak 
puta, ali nije red da se misli onako kako se danas misli, da je zabranjeno 
biskupu poljubiti ruku. Svakako je sasvim prikladno da to bude samo 
jedanput prigodom pojedinog susreta. Možda bi osim poljupca oltara, 
knjige Evanđelja i križa na Veliki Petak, ipak u pojedinim slučajevima 
bio priklađan poljubac i drugih posvećenih predmeta, npr. uskrsne svi 
jeće, redovničkog pravila i redovničke haljine prigodom oblačenja re- 
dovnika. 


Međutim se u praksi događa protivno: postoji tendencija da se izo- , 
stavi i predviđeni minimum. Bez skrupula se npr. izostavlja poklon . 
Euharistiji koji je prije Pričesti propisan za svakoga pojedinca i sveće- “ 


nika i vjernika. Ne bi se trebalo pozivati na neskdalnu činjenicu da su 
taj poklon izostavljali i monasi liturgijskog benediktinskog reda prigo- 

dom zadnjeg generalnog kapitula, Još je nezgodniji slučaj s poklonom 
iza riječi kojima se opisuje smnt Isusova. za vrijeme čitanja Muke na 
Cvjetnicu, Bdjenje Velikog Petka i Bogoslužje Muke i Smrti Kristove. 
U latinskom tekstu iza riječi »emisit spiritum« ili »exspiravit« dolazi 
, rubrika »Hic genuflectitur, et pausatur aliquantulum«. No u hrvatskom 
* »Redu čitanja« A, B i C kao ni u »Časoslovu naroda Božjega« nema ni 


traga takovom upozorenju, Zakoni reformiranog Misala određuju da 
koncelebranti kod Mise obuku istu odjeću kao i glavni celebrant. Jedino 
u slučaju velikog broja koncelebranta, ako nema dovoljno paramenata, 
mogu celebrirati u albi i stoli (Opća uredba, br. 161). U praksi se često 
misna odjeća koncelebranta i bez razloga pojednostavni. S druge strane 
u izgovaranju riječi kanona, gdje je pojednostavljenje potrebno, događa 
se protivno. Opća uredba reformiranog Misala određuje da glavni cele- 
brant riječi euharistijske molitve izgovara glasno a ostali koncelebranti 
podglas (br. 170). Tako bi se te riječi mogle slobodnije deklamirati a ne 
recitirati, 


Općecrkvena ili lokalna liturgija 


Vjernici našeg stoljeća osjetili su da ih odviše steže vrlo strogo shva- 

ćeno jedinstvo liturgije, posebno jedinstvo jezika, jedinstvo liturgijskih 

: zakona i simbola. Jedinstvo liturgijskog jezika, može se reći, sasvim je 

prestalo. Jedinstvo liturgijskih zakona, tekstova i simbola ponešto je 

: olabavilo. To je bilo potrebno, da liturgija prestane biti kruta forma a 

: dobije nešto svježine izražajem pobožnosti konkretno sabrane zajednice 
vjernika. 

Upravo radi toga su u reformiranoj liturgiji mnoge pojedinosti osta- 
vljene da ih odrede partikularni zakoni. Posebno su velike ovlasti dane 
biskupskim konferencijama. No bez ikakve sumnje to je prebacivanje 
dvosjekli mač. Često puta partikularni forum nije u stanju da stvori 
nešto skladno i dostojanstveno kako to može učiniti centralna crkvena 
vlast. 

Po novim liturgijskim zakonima predviđeno je, da biskupska kon- 
ferencija može misne pjesme uz stanovite uvjete zamijeniti drugim pri- 
kladnim pjesmama. Ni veliki se narodi ne mogu pohvaliti da im se za- 
mjena može mjeriti s tekstovima liturgijskih knjiga i melodije s melo- 
dijama gregorijanskog korala. No ono što se u tom pogledu događa na 
području Hrvatske bez sumnje je upadna de gradacija liturgije. 
Dok su mnoge pjesme koji se uvlače u hrvatsku Misu što se tiče melo- 
dije doista izvrsne, što se tiče teksta vrlo mali broj ima potrebite odlike 
da postane sastavni dio liturgije. 

Improvizacije nas dovode na još skliskiji teren. Što li sve nećemo 
čuti u sve češće improviziranim molitvama vjernika?! Da ne nabrajam 
loše, evo npr. jedne od osrednjih: »Da Dinamo bude prvi, a Hajduk na 


e 


14: 


rugom mistu, molimo te. — Gospodine, pomiluj nas!« Za improvizacije 
traži mnogo veći liturgijski odgoj nego za vršenje onih obreda koji 
šli već konačno oblikovani. ' 


nikako. 

Mjesto da se razborito i skladno iskoristi sloboda koju u mnogim 
pojedinostima daju reformirani liturgijski zakoni redovito su u praksi 
najneskladnije oblikovani oni obredi u kojima je vršiocima pušteno 
najviše slobode, npr. obred zavjetovanja redovnika. 

Za vršenje reformirane liturgije morali bismo imati mnogo više zna- 


nja, zalaganja i pažnje nego do sada. 


Veličina i bijeda 
Drugi je vatikanski sabor dao svečanu izjavu: »Liturgija je vrhunac 


sva njezina snaga!« (Konstitucija o sv. Liturgiji, br. 10). 

Da vršenje liturgije postane što je moguće savršeniji izražaj života 
Kristove zajednice, pobrinuo se sveti sabor mnogim zahvatima posebno 
uvođenjem živog jezika i obilnijeg čitanja Sv. Pisma. 

No dok se mnogo toga usavršuje i unapređuje, ima skliskih terena 
na kojima postoji opasnost da se liturgija u praksi izobliči i degradira. 

Koncil je s pravom iz mnogo razloga posiavio načelo postepenog 

provođenja liturgijske obnove. To je mnogima bilo povod (doduše bez 
razloga), da ono što kroz desetak godina nije reformirano smatraju da 
je ukinuto. 
Radi stoljećima uvriježenog juridizma mnogi još uvijek brižno istra- 
žuju što ih u liturgiji obavezuje i nastoje to revno vršiti, a nikakvu važ- 
nost ne daju onome što je pušteno na slobodu. No mnoge su vrlo važne 
pojedinosti (npr. bogoslužje bdjenja pred nedjelje, blagdane i svetkovine) 
ostavljene na volju upravo radi toga da bolje usklađene postanu što živ- 
lji izražaj pobožnosti konkretno sakupljene zajednice, 

Radi nedovoljnog shvaćanja, nepažnje i nemarnosti svećenika i vjer- 
nika mnogi obredi izgledaju doista bijedno. Budući da liturgija ne daje 
mnogima ono što može dati, uvode se u liturgiju kojekakvi surogati koji 
još više udaljuju pažnju prisutnih od misterija koji se obavija. Ulazni 
ophod i ophod donošenja darova na prikazanju često stvaraju vrlo bije- 
dan utisak. Obredi sprovoda, u kojima se lice Crkve pokazuje pred 
svijetom koji ne vjeruje češće nego li bilo gdje drugo, djeluju na prisut- 
ne još bijednije. 

Kad se već mnogi retci iz biblijskih tekstova izostavljaju, doista nije 
potrebno stavljati vjernicima u usta one tekstove koji mimoilaze vjeru 
u drugi život, npr.: »Ne, Gospodina mrtvi. ne hvale, niti itko od onih 

. Upravo stoga što je prepušteno biskupskoj konferenciji kako će se | 
obdržavati kvatreni i prosni dani došlo je do toga da se ne obdržavaju | 


prema kojemu teži djelatnost Crkve i ujedno izvor iz kojega proističe . 


koji siđu u Tišinu. Mi Živi, mi Gospodina slavimo sada i dovijeka. — 
Jer Podzemlje ne slavi tebe, ne hvali te Smrt; oni koji padnu u rupu u 
tvoju se vjernost više ne uzda u. živi, živi, jedino on te slavi kao ja da. 
nas« (Časoslov naroda Božjega, str. 132 i 156). Dok se s jedne strane u 
nekim biskupijama zabranjuje upotreba crne boje u liturgiji da se što 
bolje naglasi vjera u drugi život, dotle se u službenom molitveniku ostav- 
ljaju ovakvi tekstovi. Ovo nije sitnica. Kompetentni bi se morali nad 
ovim zamisliti. 

U velikom broju rekonstruiranih crkava tabernakul nije časno po- 
' stavljen. Kult presv, Euharistije izvan Mise općenito je vrlo bijedan, pao 
* je blizu do nule. 


—0— 


»Promijenit će se stvorene stvarnosti koje se drmaju, a ostat će ono 
što se ne može uzdrmati. Zato Primajući u posjed kraljevstvo koje se ne 
imože uzdrmati, čuvajmo i dalje milost. Njom i dalje štujemo Boga kako 
mu je ugodno u strahu i poštovanju, jer Bog je naš oganj koji spaljuje!« 
(Hebr 12, 27.—29). 

